ΓΡΑΠΤΗ ΕΡΩΤΗΣΗ E-1730/02

υποβολή: Karin Junker (PSE) προς την Επιτροπή

(17 Ιουνίου 2002)

Θέμα: Δυνατότητες προώθησης των ανανεώσιμων πηγών ενέργειας στην αναπτυξιακή συνεργασία

Σύμφωνα με δήλωση του Antonio Garcia Fragio, εκπροσώπου της Γενικής Διεύθυνσης της Επιτροπής για την Ανάπτυξη, στο Forum on Development Strategies του Οργανισμού Πιστώσεων για την Ανασυγκρότηση και της Deutsce Investitions- und Entwicklungsgesellschaft στις 11 Απριλίου 2002 στις Βρυξέλλες, το 90 % των Αφρικανών δεν έχει πρόσβαση στον ηλεκτρισμό.

Η ενίσχυση του ενεργειακού τομέα δεν αποτελεί μεν βασικό στόχο της αναπτυξιακής συνεργασίας, θα έπρεπε όμως να αποκτήσειψηλότερη σημασία πέραν των ενεργειακών σχεδίων που προωθεί τώρα η ΕΕ.

Εν όψει της μείωσης των αποθεμάτων σε ορυκτά καύσιμα καθώς και για λόγους προστασίας του κλίματος ο εφοδιασμός με ανανεώσιμες πηγές ενέργειας αποκτά αυξημένη σημασία και στις αναπτυσσόμενες χώρες. Σύμφωνα με το Rolf Seifried, ειδικό του Οργανισμού για την Ανασυγκρότηση, πρέπει να θεωρείται βέβαιο ότι η μελλοντική αύξηση της παγκόσμιας κατανάλωσης ενέργειας θα προκληθεί πρωτίστως από τις αναπτυσσόμενες χώρες. Το μερίδιο συμμετοχής τους αναμένεται να ανέλθει στο 45 % μέχρι το 2020(σε σύγκριση με το 34 % το 1997).

Ερωτώ ως εκ τούτου την Επιτροπή:

- Τι έχει πράξει η Επιτροπή για την προώθηση των ανανεώσιμων πηγών ενέργειας στο πλαίσιο της αναπτυξιακής συνεργασίας της ΕΕ·

- Ποια είναι τα σχετικά σχέδια και προθέσεις της Επιτροπής·

- Ποιες είναι ειδικότερα οι σχετικές στρατηγικές προκειμένου για τις χώρες ΑΚΕ·

Απάντηση του κ. Nielson εξ ονόματος της Επιτροπής

(8 Αυγούστου 2002)

Το Αξιότιμο Μέλος του Κοινοβουλίου ορθά επισημαίνει ότι η ενέργεια δεν ανήκει στους έξι τομείς προτεραιότητας της αναπτυξιακής πολιτικής της Κοινότητας. Εξάλλου, σκοπός της στρατηγικής στον τομέα της ενέργειας στα πλαίσια της αναπτυξιακής συνεργασίας είναι να εξασφαλίσει ότι σε κάθε περίπτωση επιλέγεται η πλέον αειφόρος ενεργειακή λύση (από πλευράς οικονομικής (κόστος του κύκλου ζωής), κοινωνικής, περιβαλλοντικής και θεσμικής) για τη βελτίωση της πρόσβασης στις ενεργειακέςπηρεσίες με στόχο την εξάλειψη της φτώχειας. Το κόστος των πηγών ανανεώσιμης ενέργειας μπορεί να αποτελέσει εμπόδιο για την ευρεία διάδοσή τους στις αναπτυσσόμενες χώρες. Σε ορισμένες περιπτώσεις οι πηγές ανανεώσιμης ενέργειας θα είναι η καταλληλότερη από οικονομικής πλευράς επιλογή, όπως για παράδειγμα στις απομακρυσμένες αγροτικές περιοχές όπου αυτό σημαίνει τη χρησιμοποίηση καυσόξυλων για τις πρακτικές ανάγκες, ενώ σε άλλες περιπτώσεις ίσως όχι. Οι σημερινές τάσεις δείχνουν ότι το οικονομικό κόστος των ανανεώσιμων πηγών ενέργειας θα αποτελέσει καθοριστικό παράγοντα για να καταστούν προσιτότερες για τις αναπτυσσόμενες χώρες στο μέλλον.

Υπάρχουν πολλά παραδείγματα επιτυχίας της αναπτυξιακής συνεργασίας της Κοινότητας χάρη στη χρήση ανανεώσιμης ενέργειας, όπως το σημαντικό περιφερειακό πρόγραμμα ηλιακής ενέργειας στο Σαχέλ (50 εκατ. ευρώ για το πρώτο στάδιο) που χρησιμοποιεί φωτοβολταϊκά για την άντληση του ύδατος (που τώρα περνάει στο δεύτερο στάδιο), ένα πρόγραμμα 15 εκατ. ευρώ που χρησιμοποιεί φωτοβολταϊκά για την παροχή ηλεκτρισμού σε απομακρυσμένα σχολεία της Νοτίου Αφρικής, ηλιακή ενέργεια για τα νησιά Κιριμπάτι, κ.λπ.

Η Επιτροπή συνεργάζεται επί του παρόντος με τα κράτη μέλη για τη δημιουργία μιας κοινοτικής ενεργειακής πρωτοβουλίας, η οποία θα αρχίσει στο Γιοχάνεσμπουργκ στην Παγκόσμια Διάσκεψη Κορυφής για την Αειφόρο Ανάπτυξη (ΠΔΚΑΑ). Οι ανανεώσιμες πηγές ενέργειας θα αποτελούν μία από τις επιλογές για τις δραστηριότητες στα πλαίσια της πρωτοβουλίας.

Το μέγεθος και το πεδίο εφαρμογής των εργασιών που θα αναλάβουν οι νέες συμπράξεις στα πλαίσια της πρωτοβουλίας της Ένωσης για την ενέργεια θα καθοριστούν σταδιακά, με βάση τη ζήτηση από τις αναπτυσσόμενες χώρες για τις δραστηριότητες που παρέχονται μέσω της πρωτοβουλίας. Η πρωτοβουλία θα επικεντρωθεί σε δραστηριότητες (σε εθνικό ή περιφερειακό επίπεδο ανάλογα με την επιθυμία των χωρών εταίρων) στους επόμενους τομείς: δημιουργία θεσμικής ικανότητας, τεχνική συνεργασία, μεταφορά τεχνογνωσίας και δεξιοτήτων, ανάπτυξη της αγοράς, καθώς και διευκόλυνση των κατάλληλων μορφών συμπράξεων δημόσιου-ιδιωτικού τομέα και διευκόλυνση της συνεργασίας με τους χρηματοδοτικούς οργανισμούς, και ένταξη της ενέργειας σε άλλους τομείς.

Όσον αφορά τις χώρες της Αφρικής, της Καραϊβικής και του Ειρηνικού (ΑΚΕ), έχει σημασία να σημειωθεί ότι, μέχρι σήμερα, ελάχιστα Έγγραφα Εθνικής και Περιφερειακής Στρατηγικής του 9ου Ευρωπαϊκού Ταμείου Ανάπτυξης (ΕΤΑ), που καταρτίστηκαν από τις δικαιούχους χώρες ή περιφέρειες αποδίδουν σημαντικό ρόλο στην ενέργεια. Μετά τη ΠΔΚΑΑ, η Επιτροπή θα διοργανώσει μία συνάντηση με τους αφρικανούς δημόσιουςπαλλήλους για να συνειδητοποιήσουν το ρόλο της ενέργειας (καθώς και των ανανεώσιμων πηγών ενέργειας) για την κοινωνική και οικονομική ανάπτυξη, και για την περαιτέρω ανάπτυξη συμπράξεων για την ενεργειακή πρωτοβουλία της Ένωσης. Λόγω της περιορισμένης ζήτησης, είναι απαραίτητο να ενισχυθεί η ενημέρωση σχετικά με την ανάπτυξη της πρωτοβουλίας.

Τέλος, για πληρέστερη περιγραφή της θέσης της Επιτροπής γιάυτά τα θέματα, το Αξιότιμο Μέλος του Κοινοβουλίου καλείται να συμβουλευτεί τις παρατηρήσεις της Επιτροπής στο έγγραφο Ενεργειακή συνεργασία με τις αναπτυσσόμενες χώρες(1) που εκδόθηκε στις 17.7.2002.

(1) COM(2002)408.